Den 33-årige Thomas Andy Sønderborg betegnes som farlig og er bevæbnet med skydevåben. Han sad varetægtsfængslet for et røveri mod Dansk Værdihåndtering i Erritsø ved Fredericia. Røveren blev i nat sporet til et sommerhus i Als Odde. Han lugtede dog lunten og flygtede fra stedet, da politiet ville anholde ham. Han flygtede i en  BMW X5, der var stjålet fra en autoforhandler i Hadsund. Det oplyser efterforskningsleder Peter Krogh fra Sydøstjyllands Politi. Nordjyllands Politi har eftersøgt ham i området med helikopter og hunde, men har ikke længere en eftersøgning i gang efter ham. Det fortæller politiinspektør Stig Lundbo fra beredskabet ved Nordjyllands Politi. Thomas Andy Sønderborg beskrives som dansk, 33 år, 182 cm. høj, almindelig til muskuløs af bygning, lyst, kort hår. - Hvis man ser ham, så skal man forholde sig roligt, går fra stedet og ringe til politiet, opfordrer Peter Krogh.
Helikopter og hunde har siden i går aftes jagtet røver ved Als Odde.